Dragi moji učenici,

sve vas srdačno pozdravljam, i šaljem upute za današnju nastavu tehničke kulture. Naravno, ako imate bilo kakvih pitanja, problema, etc. slobodno mi se obratite u privatnoj poruci!

Današnji zadatak je da pogledate kratki filmić o električnim instalacijama u kući, drugi film su vježbe. I njega pogledajte.

Ako imate opisane materijale iz ove druge video-lekcije-žice, žarulju, batreiju (tipkalo nije potrebno!) možete kod kuće izraditi vježbu sa ovog drugog filmića. **VJEŽBA NIJE OBAVEZNA!**

Ako napravite strujni krug, poslikajte mi ga i pošaljite na yammer-u. Ocjena je zagarantirana. Ako se odlučite napraviti vježbu **STRUJNI KRUG NE SMIJE BITI IZRAĐEN ZA 220 V,** već mora raditi na bateriju!

Osim filmova, trebate prepisati plan ploče koji se nalazi u tekstu ispod.

**Prepiši plan ploče i poslikani plan ploče pošalji do 15.05.2020.**

Film (obrada):

<https://www.youtube.com/watch?v=QFTSsstIL8U&list=PL9Mz0Kqh3YKrVbhglgg6PPt9zzBE1sJy1&index=2&t=0s>

Film (vježbe) <https://www.youtube.com/watch?v=icEGctFeub8&list=PL9Mz0Kqh3YKrVbhglgg6PPt9zzBE1sJy1&index=2>

***PLAN PLOČE:***

**Električne instalacije u kući**

- električna trošila su tehničke tvorevine koje električnu energiju pretvaraju u neki drugi oblik energije

- Dijelovi strujnog kruga su:

 izvor

 električni vodovi

 prekidač (tipkalo)

 trošilo

Shematski prikaz strujnog kruga:



- radi priključivanja trošila na gradsku električnu mrežu potrebno je unutar zgrade ugraditi električne vodove i druge tehničke tvorevine koje čine kućnu električnu instalaciju

- većina električnih trošila u kućanstvu napaja jednofaznom izmjeničnom strujom napona gradske mreže 230 volti

- radi raspoznavanja izolacija se u trožilnim vodovima označuje bojama:

a) FAZNI VOD- smeđa ili crna izolacija

b) NULTI VOD- plava izolacija

c) uzemljenje- žuto-zelena boja izolacije

- električno brojilo jest uređaj koji mjeri količinu električne energije koja je ušla u našu instalaciju

- Osigurači – štite instalacije i el. uređaje od preopterećenja i struje kratkog spoja; postavljaju se uvijek u fazni vod, a mogu biti:

a) rastalni

b) automatski

To je sve za danas. Ne zaboravite poslikati i poslati do kraja tjedna plan ploče.

Puno vas pozdravljam. End aj mis ju!

Vaša učiteljica Kristina